  Анжелика Тихонова корреспондент 1-тӥ шуркынмонлы Удмуртиын коронавирусэн 395 выль черламъёсты пусйизы. Висьыны усемъёс пӧлын 42 пиналъёс но 65 арессэс ортчем 95 арлыдоос. Со сярысь элькунысь оперативной штаб ивортӥз. Диагноззы Ижкарын 212 улӥсьлэн зэмаз, Воткаын – 33, Глазкарын – 29, Ува ёросын – 16, Можгаын – 15, Шаркан ёросын – 11, Алнаш ёросын – тямыс, Сьӧлта, Сюмси, Эгра ёросъёсын – быдэн сизьым, Сарапулын, Грак, Дэбес, Можга, Каракулино ёросъёсын – быдэн куать, Кизнер ёросын – вить, Пичи Пурга, Дэри, Вотка ёросъёсын – быдэн куинь, Красногорск ёросын – кык, Камбарка, Кез, Кияса, Сарапул ёросъёсын – быдэн одӥг. 350 адями йӧназ. 10 мурт кулӥз. Кышномуртъёслы 53, 66, 71, 81, кыкезлы 82, 87 арес вал, воргоронъёслы – 57, 82, 91 арес 1-тӥ шуркынмонлы Удмуртиын коронавиурсэн черлан 64 сюрс 531 учыръёс лабораториосын зэматэмын. 52 сюрс 321 адями йӧназ, 2 сюрс 817 мурт улонысь кошкиз. Та дыре 514 висисьёслэн тазалыксы секыт лыдъяське. Берло нунал ӵоже коронавируслы 7 сюрс 575 эскеронъёс ортчытӥзы. Коронавируслэсь прививка 516 сюрс 606 адями пуктӥз, со пӧлысь 346 сюрс 230 мурт кык компонентэн. «Спутник Лайт» вакцинаез 96 сюрс 908 адямилы пуктӥзы. Тегъёс: Тазалык Ижкар Удмуртия коронавирус  